Diari Oficial de la Generalitat Valenciana


Sumari del DOGV 4849, del 24-09-2004 (2004/9324)

RESOLUCIÓ de 29 de juliol de 2004, del conseller de Territori i Habitatge, per la qual s'aprova definitivament la modificació del Pla especial Campus els Tarongers del Pla general d'ordenació urbana del municipi de València.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4849

Data del DOGV
:   24-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9324


Data del document
:   29-07-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 29 de juliol de 2004, del conseller de Territori i Habitatge, per la qual s'aprova definitivament la modificació del Pla especial Campus els Tarongers del Pla general d'ordenació urbana del municipi de València. [2004/9324]
  
Vist l'expedient relatiu a la modificació del Pla especial Campus els Tarongers presentada per l'Ajuntament de València, i de conformitat amb els següents,
  
Antecedents de fet
  
Primer
  
El projecte es va sotmetre a informació pública, inserint un edicte en el periòdic Las Provincias de 20 de setembre del 2003 i en el DOGV núm. 4600, de 02-10-2003, i n'és promotor la Universitat de València. Durant el termini concedit no s'hi van presentar al·legacions.
  
L'aprovació provisional es va produir per acord plenari de data 28 de novembre del 2003.
  
Segon
  
Durant la tramitació en el Servei Territorial de Planificació i Ordenació Territorial de València, s'ha sol·licitat informe a la Conselleria d'Educació sense que, fins al moment, s'haja rebut.
  
Tercer
  
El Pla especial del Campus els Tarongers va ser aprovat per Resolució del conseller d'Obres Públiques, Urbanisme i Transports de data 3 de maig de 1990.
  
Quart
  
La Comissió Territorial d'Urbanisme de València, en sessió celebrada el 2 de juliol del 2004, va acordar emetre informe favorable sobre la modificació puntual del Pla especial Campus els Tarongers, i elevar l'expedient al conseller de Territori i Habitatge per a l'aprovació definitiva.
  
Fonaments de dret
  
Primer
  
La tramitació ha sigut correcta, d'acord amb el que estableixen els articles 37 a 43 de la LRAU.
  
La documentació està completa, a l'efecte del compliment del que preceptuen els articles 24 i 27 del text urbanístic mencionat.
  
Segon
  
L'objecte del projecte és modificar puntualment el Pla especial del Campus els Tarongers, en l'àmbit de la parcel·la 6, que segons recent mesurament té una superfície de 9.777,26 m². En el planejament vigent, la meitat de la parcel·la té assignat l'ús docent; i l'altra meitat, l'ús residencial. Amb 6 plantes en ambdós casos.
  
Amb la modificació proposada, s'assigna a tota la parcel·la l'ús dotacional educatiu, i queda compatible l'ús residencial comunitari.
  
No s'altera ni l'edificabilitat, ni l'ocupació de parcel·la, ni els espais lliures. Es modifica el nombre de plantes i l'altura de cornisa.
  
S'hi preveu una edificació escalonada a tres nivells, obrint-se al sud en l'entroncament amb la resta de la ciutat, amb tres blocs de 8, 3 o 5 i 2 plantes. En aquest últim, es permeten usos mixtos compatibles amb el docent: informàtica, papereria i reprografia en la primera planta, i en la segona, menjadors i cafeteries.
  
El quadre resum de l'actuació és el següent:
  
 P.E.O. EXISTENT PROPOSAT
  
Parcel·la 6 10.220 m² 9.777,26 m²
  
Ocupació 7.154 m² (70%) 6.843,97 m² (70%)
  
Espai lliure 3.066 m² (30%) 2.933,29 m² (30%)
  
Edificabilitat 2,79 m²/ m² 2,92 m²/ m²
  
Màxima superficie const. 28.568 m² 28.568 m²
  
Nombre d'altures 6 8
  
Max. altura de cornisa 25,30 m 31,30 m
  
Tercer
  
La modificació proposada es justifica per la raó d'haver construït la Universitat el Col·legi Major Dr. Peset en el Centre Històric i no observar-se demanda de l'ús residencial comunitari. En tot cas, aquest últim ús queda com a compatible.
  
L'interés públic d'augmentar la dotació educativa, justifica prou la modificació, sense que s'observe obstacle legal per a la seua aprovació.
  
Quart
  
El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, conforme al que estableix l'article 6-e del Decret 201/2003, de 3 d'octubre, del Consell de la Generalitat Valenciana, que aprova el Reglament d'òrgans urbanístics.
  
Vistos els preceptes legals citats i la resta de general i pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament la modificació del Pla especial Campus els Tarongers del Pla general d'ordenació urbana del municipi de València.
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei Reguladora de la Jurisdicció contenciosa administrativa, de 13 de juliol de 1998. Tot això, sense perjudici que es puga exercir qualsevol altre recurs que s'estime oportú.
  
València, 29 de juliol de 2004.- El conseller: Rafael Blasco Castany.